H.C.R. Lunia : Oldeberkoop
Restaurant, Hotel in Ooststellingwerf
8421PG Oldeberkoop (Ooststellingwerf)
H.C.R. Lunia, hotels rondom
Molenhoek 2, 8421PG Oldeberkoop (Ooststellingwerf)
H.C.R. Lunia lezersmeningen
In de buurt van H.C.R. Lunia [buurtkaart]
Snackbar 't Koepelbos (Restaurant, Café->Bar, Restaurant->Snackbar) Jay – COProductions
Hy is die stoutseun van Afrikaanse popmusiek wat enige partytjie behoorlik aan die gang kry. Met ‘n lys treffers te lank om almal te noem is JAY oral almal se liefling met sy ondeunde maar innemende persoonlikheid.
Dis al nege jaar sedert hy sy eerste solo album uitgereik het (Solo in 2010, #DisHoeOnsRol in 2013, So Lank Sal Ek Jou Liefhê in 2017) en byna elke uitreiking spog met platinumstatus vir verkope.
Sedert hy in 2010 op sy eie paadjie vertrek het, eggo JAY se rekordsukses, ná Eden, in elke projek wat hy aanpak. Of dit nou die indrukwekkende versameling duette met Lianie May is, of die polsende ritmes, stemkwaliteit en bindende lirieke van sy eie materiaal, JAY se perfekte balans van melodie en liriek waarborg weereens sukses, snit vir snit.
Hy is tans besig met beplanning vir ‘n nuwe solo-vrystelling later vanjaar na die duet versamelalbum met Lianie May, Beste van J&L verlede jaar die rakke getref het.
Sy musiek is ook nou digitaal op iTunes en vir streaming op JOOX beskikbaar. Internetsukses met meer as 3,7 miljoen kyke vir Le Bietjie Langer asook 1,7 miljoen kyke vir So Lank Sal Ek jou Liefhe en ‘n allemintige 6,1 miljoen kyke vir Da Vat Hy bewys dat hy die partytjiekoning in Afrikaans bly.
Met talle SAMA en Huisgenoot Tempo toekennings asook vyf platinum en drie dubbelplatinum CD’s agter sy naam, hou JAY duidelik van goeie geselskap. Beide sy eerste solo-albums en Bonnie En Clyde het meer as 40 000 eksemplare verkoop binne weke ná vrystelling.
Of dit nou 2011 se rol as Jakes in die trefferfilm Platteland, sy marathon 14-jaar loopbaan met Eden, of sy vele suksesse in die loop van die laaste ses vollengte albums en DVD-vrystellings is, JAY het sy naam verleen aan platinum, en in meeste gevalle, dubbel-platinum treffers. Inderdaad indrukwekkende resultate.
Hy was vir byna 14-jaar lid van Suid-Afrika se gewildste boyband, EDEN. Hulle was hartebrekers wat knieë lam gemaak het net waar hul gaan. Van hul treffers soos Point Of No Return, Knieë Lam, 54 5de Straat, Lyf Teen Lyf, Superhero, Is Jy Bang en Dirty Dancing waarvan talle steeds partytjiegunstelinge is.
Die laaste EDEN-album – Nooit Oud Raak Nie se eerste single Dirty Dancing het orals op trefferparades gepronk en het selfs ‘n Ghoema nominasie ontvang vir Beste Liedjie van die Jaar. Eden is ook in dieselfde jaar vir ‘n Ghoema benoem as Groep Van Die Jaar en het ook ‘n SAMA nominasie vir hulle album ontvang.
Niemand sal ooit die ikoniese Toe Stop My Hart vergeet wat van Jay & Lianie May SA se gewildste duetpaar gemaak het nie. Na die weghol sukses van hulle eerste duetalbum, Bonnie en Clyde, het hul die opvolg, Vir Liefde in 2016 uitgereik. Die Beste van J&L is in 2018 vrygestel en die duetpaar bly ‘n gunsteling onder oud en jonk met uitverkoopte konserte reg oor die land.
Jay en sy gesin het ook hul hand aan ‘n realiteitsreeks gewaag, Jay & die Boys in 2017 waarin sy vrou, Mia hom en sy 4 woelwater seuns uitgedaag het om doen-dit-self-takies in en om die huis aan te pak. Dit was ‘n wenner en het ‘n heel ander kant van Jay as Pa en huweliksmaat gewys.
Gebore in Sasolburg en gematrikuleer aan Hoërskool Aliwal-Noord voor JAY na skool by die lugmag aangesluit het. Hier was hy deel van die Kannaries-sanggroep. Hy het daarna musiekteater betree en in verskeie groot produksies sy buiging gemaak voor hy by die sanggroep EDEN aangesluit het.
Hy is Pa van vier seuns – Aidan, Samuel, Luka en Jamie en as hy nie op die verhoog of op die pad is nie hou hy van Pa wees. Hy is ook ‘n groot diereliefhebber en geniet ‘n aftydjie in die bosveld of op die plaas.
Sy derde solo album met pop aanslag wat enige kuier aan die gang sal kry. So Lank Sal Ek Jou Liefhê het vinnig ‘n troutreffer geword en in die musiekvideo wys hyo ok sy hele gesin. Duet met Taryn Lamb het die land aan die gons gehad en oudergewoonte ‘n lekker trefferduet met Lianie May is ook ingesluit.
1. So Lank Sal Ek Jou Liefhê
2. Afgrond (duet met Taryn Lamb)
4. Die Hart Wil Hê Wat Die Hart Wil Hê
7. Lê Bietjie Langer
8. Da Vat Hy (duet met Lianie May)
9. Trots Afrikaans
10. Bly By My
11. So Laat Liefde Jou Voel
12. Vir Nou
13. Sexy Als Ik Dans
16. Sy Het Dit
17. Sal Ons Ooit Weer Kan Slaap (duet met Steve Hofmeyr)
18. Hou Vas
19. Halwe Beker
21. Superhero (saam met EDEN)
23. As Ek Val
24. Waar Is Jy Nou
25. Bonnie en Clyde (duet met Lianie May)
26. Bulle Bring Die Beker Huis Toe
1. Is Ek Nie Die Een
2. Kan Nie Sonder Jou
3. Soms Sien Jy My
4. My Hart Wil Jou Nie Los Nie
5. In A Moment Like This (duet met Lianie May)
6. Pad Terug Huis Toe
7. Jy’t Gesê
8. Baie Van My Vir Net ‘n Bietjie Van Jou
10. Hier In My Hart
12. Kiss A Girl
13. Toe Stop My Hart (duet met Lianie May)